Ąžuoliukas, Agnė Stančikaitė ir Rafailas Karpis (Kaunas)
2024-02-29 18:30 (Europe/Moscow) | Kauno valstybinė filharmonija, E. Ožeškienės g. 12, Kaunas, 44252, Lithuania
Berniukų ir jaunuolių choras „Ąžuoliukas“ (meno vadovas Vytautas Miškinis) dalyvauja koncerte su operos solistais Agne Stančikaite ir Rafailu Karpiu. Choras kartu su duetu atliks ištraukas iš G.Verdi, F. Lehar operų, V. Kernagio dainą „Baltas paukštis“ ir kitus kūrinius. Koncerto programoje įtrauktos arijos ir duetai, tiek rimtesnio, tiek komiško pobūdžio. Abu operos dainininkai šalia rimtų dramatiškų operos veikėjų mėgsta atlikti ir komiškus personažus.
Rafailas Karpis yra puikus linksmojo žanro aktorius, ir nors nebūna pagrindinis dramos herojus, prikausto žiūrovų dėmesį ir įsimena, nes priverčia juoktis. R. Karpis 2023 metais tapo TV muzikos projekto „Aš esu muzika“ nugalėtoju. Už jį balsavo publika, projekte atliko 7 skirtingų žanrų kūrinius.
Nuostabus atradimas yra solistė Agnė Stančikaitė, jau pastebėta pagrindinių mūsų operos režisierių, tokių kaip A. Cholina. A. Stančikaitė meistiriškai atliko Violettos rolę G. Verdi „Traviatos“ pastatyme Kauno muzikiniame teatre.

Atlikėjai:
Berniukų ir jaunuolių choras „Ąžuoliukas“ (meno vadovas Vytautas Miškinis)
Agnė Stančikaitė (sopranas)
Rafailas Karpis (tenoras)
Rimvydas Mitkus (fortepijonas)

LVSO koncertų salės atidarymo koncertas
2024-03-16 19:00, 2024-03-17 19:00 (Europe/Moscow) | LVSO koncertų salė, Vilniaus g. 6, Vilnius, 01102, Lithuania
Lietuvos valstybinis simfoninis orkestras, vadovaujamas meno vadovo ir vyr. dirigento Gintaro Rinkevičiaus, kviečia į nacionalinės reikšmės įvykį – duris atveria naujai rekonstruota, aukščiausius tarptautinius standartus atitinkanti ir vienintelė Lietuvoje specialiai simfoninei muzikai pritaikyta LVSO koncertų salė (buvę Vilniaus kongresų rūmai). Maestro G. Rinkevičius iškilmingam naujosios salės atidarymo koncertui pasirinko vieną didingiausių kūrinių klasikiniame simfoninės muzikos repertuare – austrų kompozitoriaus Gustavo Mahlerio (1860–1911) Aštuntąją simfoniją, dėl milžiniškos atlikėjų sudėties dar vadinamą „Tūkstančio simfonijos“ vardu
Simfonija buvo sukurta 1906 m. vasarą, G. Mahleriui viešint pietų Austrijoje, savo viloje ant ežero kranto. Pagautas didžiulio įkvėpimo, nuo pat pradžių kompozitorius buvo įsitikinęs kūrinio reikšmingumu – atsisakęs pesimizmo, persmelkusio daugelį jo darbų, Aštuntąją simfoniją G. Mahleris sukūrė kaip paminklą amžinai ir nemirtingai žmogaus sielai. Iš pradžių simfoniją planavęs sudėti į klasikinę keturių dalių struktūrą, vėliau kompozitorius paliko dvi: pirmoji dalis parašyta pagal lotynišką IX a. krikščionių himną šventajai dvasiai „Veni, creator spiritus“ (liet. „O Dvasia, Viešpatie, nuženk“), antroji remiasi Johanno Wolfgango von Goethe‘s „Fausto“ baigiamosios scenos tekstu. Abi dalys yra vienijamos bendros idėjos, kad išganymas yra įmanomas dėl begalinės meilės.
Savo prisiminimuose G. Mahleris rašė, kad nuo pirmosios atvykimo į vasaros rezidenciją dienos jis buvo apsėstas kūrybinės dvasios ir visiškai pasinėrė į darbą, kuris vėliau tapo jo Aštuntąja simfonija. Atsitiktinai išgirdęs himną Šventajai Dvasiai, kompozitorius išvydo kūrinio viziją: „Staiga pamačiau visą kūrinį priešais savo akis. Viskas, ką man reikėjo padaryti, tai jį užrašyti, tarsi jis būtų padiktuotas.“ G. Mahleris ėmėsi kurti intuityviai, nelaukdamas, kol himno tekstas atvyks iš Vienos. Kai tekstas pagaliau atvyko, jis absoliučiai atitiko muziką.
G. Mahleris neturėjo abejonių dėl simfonijos reikšmingumo, teigdamas, kad visos kitos jo parašytos simfonijos tebuvo preliudija į šią. Aštuntąją simfoniją jis vadino didžiausiu dalyku, kurį kada nors jam pavyko padaryti – savo dovana žmonijai. „Pabandykite įsivaizduoti, kad visa Visata pradeda skambėti ir aidėti. Tai – nebe žmonių balsai, tai planetos ir saulės sukasi aplinkui“, – rašė G. Mahleris.

G. Mahler
Simfonija Nr. 8 Es-dur („Tūkstančio simfonija“)
Atlikėjai:
KSENIJA BACHRITDINOVA-KRAVČUK, pirmas sopranas (Magna Peccatrix, nusidėjėlė)
KAMILĖ BONTÉ, antras sopranas (Una poenitentium, atgailautoja)
AUSTĖJA ZINKEVIČIŪTĖ, trečias sopranas (Mater Gloriosa, Mergelė Marija)
JUSTINA GRINGYTĖ, pirmas altas (Mulier Samaritana, Samarietė)
IEVA PRUDNIKOVAITĖ, antras altas (Maria Aegyptica, Marija iš Egipto)
KAROLIS KAŠIUBA, tenoras (Doctor Marianus)
RAIMUNDAS JUZUITIS, baritonas (Pater Ecstaticus)
TADAS GIRININKAS, bosas (Pater Profundus)
KAUNO VALSTYBINIS CHORAS (vad. Robertas Šervenikas)
LIETUVOS NACIONALINIO OPEROS IR BALETO TEATRO CHORAS (vad. Česlovas Radžiūnas)
BERNIUKŲ IR JAUNUOLIŲ CHORAS „ĄŽUOLIUKAS“ (vad. Vytautas Miškinis)
LIETUVOS VALSTYBINIS SIMFONINIS ORKESTRAS
Dirigentas GINTARAS RINKEVIČIUS
Koncerto įrašas (LRT):

Festivalis „Dainuoju su ĄŽUOLIUKU“
2024-04-16 10:00 (Europe/Moscow) | Vilniaus rotušė, Didžioji g. 31, Vilnius, 01128, Lietuva
2024 m. balandžio 16 d. 10.00 val. Vilniaus rotušėje įvyks pirmasis Vilniaus miesto dainuojančių berniukų festivalis „Dainuoju su „Ąžuoliuku“. Festivalį inicijuoja Vilniaus „Ąžuoliuko“ muzikos mokykla – Vienintelė Vilniuje ir pirmoji Lietuvoje berniukų chorinio dainavimo mokykla, kurios globoje veikia giliausias tradicijas Lietuvoje puoselėjantis berniukų ir jaunuolių choras „Ąžuoliukas“, 1959 m. įsteigtas maestro Hermano Perelšteino. Prie festivalio „Dainuoju su „Ąžuoliuku“ organizavimo prisideda Vilniaus miesto savivaldybės ikimokyklinio ugdymo įstaigų muzikinio ugdymo metodinė taryba.
Pagrindinis festivalio tikslas – puoselėti Lietuvos berniukų ir jaunuolių chorinio dainavimo tradicijas.
Festivalyje dalyvaus Vilniaus miesto lopšelių-darželių „Vandenis“, „Vaiko medis“, „Vieversys“, „Pasakaitė“, „Malūnėlis“, „Geniukų kalvė“, „Boružėlė“ ir „Aušrelė“ dainuojantys berniukai – solistai ir ansambliai. Jungtinis choras kartu su „Ąžuoliuko“ muzikos mokyklos Mažylių ir pirmokų chorų dainininkais festivalio pabaigoje atliks A. Raudonikio ir M. Vainilaičio dainelę „Pavasaris“.
Festivalio režisierė ir vedėja aktorė Gintarė Latvėnaitė
Festivalį iš dalies finansuoja:

Tėčio diena '24
2024-06-02 12:00 - 14:30 (Europe/Moscow) | Vilniaus rotušės aikštė, Didžioji g. 31, Vilnius, Lietuva
Tėčio dienos koncertas – tai didžiausias Ąžuoliuko renginys, kasmet talpinantis daugiausiai Ąžuoliuko atlikėjų vienoje scenoje – nuo jauniausių pirmokų iki vyriausių Ąžuolų klubo vyrų! Tradicija tapusioje šventėje ne tik pasidžiaugsime mūsų visų tėčiais, bet ir paminėsime mūsų choro tėtį, įkūrėją Hermaną Perelšteiną.

PROGRAMA:
12 val.
Koncertas Vilniaus rotušės aikštėje
Dainuoja
„Ąžuolų klubo“ vyrų choras
(meno vadovas ir dirigentas Povilas Gylys)
„Ąžuoliuko“ jaunučių choras
(vadovės Daiva Leipuvienė, Eglė Čigriejūtė Strolienė, Renata Kuncienė, Edita Narmontienė)
Berniukų ir jaunuolių choras „Ąžuoliukas“
(meno vadovas Vytautas Miškinis)
Koncertmeisteriai Rimvydas Mitkus, Loreta Kuliešiuvienė, Renata Milašiūtė-Drungilienė, Eleza Čiplienė.
14:00 val.
Šalia karaliaus Mindaugo paminklo
Choro „Ąžuoliukas“ įkūrėjo Hermano Perelšteino ąžuolo pagerbimas.
Įėjimas laisvas

Poeto Justino Marcinkevičiaus atminimo įamžinimas
2024-06-06 18:00 (Europe/Moscow) | Širvintų Jaunimo sodas, Atminties g. 7B, Širvintos, 19126, Lithuania
Poeto Justino Marcinkevičiaus atminimo įamžinimas Širvintose. Skulptūros „Skaitanti mergaitė“ (aut. Liutauras Griežė) atidengimo šventė Širvintų Jaunimo sode.

Berniukų ir jaunuolių choras „Ąžuoliukas“
meno vadovas Vytautas Miškinis
Renginio vedėja Ilona Balsytė
Organizatoriai:
Širvintų rajono savivaldybė
Širvintų rajono savivaldybės Kultūros centras
Informacinis rėmėjas:
Širvintų rajono laikraštis „Širvintų kraštas“

Jubiliejinė Dainų diena Kaune „Miškais kalnai žaliuoja“ | Dainų šventė 2024
2024-06-29 18:00 (Europe/Moscow) | Kauno Dainų slėnis, Tunelio g. 37, Kaunas, Lithuania
Pirmoji Lietuvos dainų šventė įvyko 1924 m. rugpjūčio 23 ir 25 dienomis Kaune. „Dainos diena“ pavadintą renginį atidarė Prezidentas Aleksandras Stulginskis, pakvietęs sugiedoti Lietuvos himną, kurį užtraukė 3500 dainininkų choras su kelių dešimčių tūkstančių palaikančia minia.
Per šimtą metų Kaune keitėsi santvarkos, mados, architektūra, renginiai, bet choristai, nepaisydami jokių aplinkybių, rinkosi dainuoti. Lietuvos dainų šventei augant ir plečiantis jos programai, dauguma šventės renginių persikėlė į Vilnių, bet Kaunas šventės istorijoje visuomet buvo ypatingai svarbus. Nenuostabu, kad susiklostė tradicija Lietuvos dainų šventę pradėti būtent Kaune, surengiant Dainų dieną. Ši Dainų diena – mažesnė, nei renginių savaitę Vilniaus Vingio parko estradoje užbaigsianti Dainų diena, tačiau tokia pat jauki ir jautri. Dainų šventė po šimto meto grįš į pirmuosius namus.
Jubiliejinės Dainų dienos „Miškais kalnai žaliuoja“ programa įkvėpta pirmosios Dainų šventės vedlių – Juozo Naujalio, Juliaus Štarkos, Stasio Šimkaus – pasakos apie tiltus, kuriuos daina per šimtmetį nutiesė iki šiuolaikinės valstybės ir jaunatviško Kauno. Beveik 4000 atlikėjų – choristų ir šokėjų – atliks Dainų šventės istoriją ir dabartį sujungiančius kūrinius ir pakvies žiūrovus svajoti apie ąžuolus ir upes, žalias lankas ir girias, apie Žemės veidą – augantį, atsinaujinantį, talpų.
KONCERTO ĮRAŠAS:

Šimtmečio vakaras | Dainų šventė 2024
2024-06-30 21:00 (Europe/Moscow) | Katedros aikštė, Katedros a., Vilnius, Lietuva
Istorijai reikalingos istorijos, kurias pasakodami, mes ir tampame šių istorijų dalyviais. Istorijai reikalingi žmonės: ir esantys šiandien, ir jau kalbantys amžinybės balsu. Istorija visus susieja, suvesdama tame pačiame – šimtmečio – kelyje, kurį pakartoti įmanoma tik vaizduotėje ir atmintyje.
Susitikę Vilniaus Katedros aikštėje, Dainų šventės dalyviai ir žiūrovai kartu pabus, padainuos, o Dainų šventės šimtmečio istoriją primins atmintis ir vaizduotė. Koncerto programa kvies išgirsti, kaip skamba atminties balsas, jeigu ji – ne tik mano, bet mūsų visų. Kokia yra vaizduotės kalba, atpažįstama ir suprantama šimtmečio kelią pradėjusiems ir jį tęsiantiems šiandien? Šimtmečio vakare jie susitiks, pasikalbės ir vieni kitus atpažins – iš atminties, iš kalbos, iš balso.
RENGINIO ĮRAŠAS:

Dainų diena „Kad giria žaliuotų“ | Dainų šventė 2024
2024-07-06 20:30 (Europe/Moscow) | Vingio parkas, M. K. Čiurlionio g. 100, Vilnius, Lithuania
Dainų šventės savaitės finalas – Dainų diena. Į Vingio parką šią dieną pro visus įmanomus įėjimus plaukia minios, susirenkančios išgyventi to, kas kaip prisiminimas liks visam gyvenimui: specialiai Dainų dienai pastatytoje parko estradoje 12 000 atlikėjų dainuos apie šimtmetį gyvybės.
Dainų diena „Kad giria žaliuotų“ apibendrins visą šimtmetį mininčios Dainų šventės savaitę. Šimtmetis – kaip istorijos laikotarpis, ir šimtmetis – tarsi nesibaigianti daina, kurios žodžiai – mūsų valstybės ir mūsų kultūros istorija, ryškiai atsispindinti ir šimtametėje Dainų šventės tradicijoje. Daina – kertinis ir nepakeičiamas šios tradicijos žodis, į kurį susitelkia Dainų dienos kūrėjai, šventės programą sudarę iš svarbiausių ir skambiausių kūrinių, liudijančių kintantį laiką ir dainavimo kultūros kelią, įprasminančių mus – dainuojančią, kūrybingą tautą, skirtingais balsais atliepiančią tuos pačius dainos žodžius.
Šimtmečio Dainų dienoje daina atsivers ne tik dalyvių ir žiūrovų balsais. Daina čia taps pasakotoja, klausytoja ir pašnekove, daina čia mąstys, kalbės, jaudinsis, ruošis ir klausysis mūsų, prabylančių ir nutylančių bendrystėje. Dainos balsas ir mūsų žodžiai apie ją, mūsų tyla ir dainos žodžiai apie mus – 2024 m. Dainų dienoje visa taps vieniu, kaip ir žaliuojanti giria, žemę sujungianti su dangumi.
KŪRYBINĖ GRUPĖ
Kūrybinės grupės meno vadovas Alfonsas Vildžiūnas, narės Danguolė Beinarytė ir Regina Maleckaitė
Režisierius Dalius Abaris
Scenarijaus autorius Mindaugas Nastaravičius
Sėdimi bilietai platinami bilietai.lt.
Stovimos vietos nemokamos.
RENGINIO ĮRAŠAS:

Koncertas Laisvės nuo sovietų okupacijos dienai | Rotušės kolonada 2024
2024-08-31 19:00 (Europe/Moscow) | Vilniaus rotušės aikštė, Didžioji g. 31, Vilnius, Lietuva
Rotušės kolonada – muzika po vasaros dangum!
Jau ketvirtas Vilniaus rotušės vasaros festivalis “Rotušės kolonada”. Nemokami renginiai kas savaitę nuo birželio 6d. iki rugpjūčio 31d.

Rugpjūčio 31 d. 19:00 val.
Vilniaus rotušės aikštė
Vytauto Didžiojo universiteto Švietimo akademijos dainų ir šokių ansamblis „Šviesa“
Meno vadovė – Jolanta Kisielytė – Sadauskienė
Choreografė Loreta Putvinskaitė- Vičienė
Chormeisteris Vilius Tavoras
Liaudies instrumentų orkestro vadovai Saulė Zadesenec ir Algirdas Jedemskij
Žodis „šviesa“ turbūt daugeliui pirmiausia asocijuojasi su saule, šiluma ar mokyklos, leidyklos, gatves pavadinimu, tačiau tik ne mums 70-ąjį sezoną skaičiuojančiam Vytauto Didžiojo universiteto Švietimo akademijos dainų ir šokių ansambliui „Šviesa“. Mums ansamblis „Šviesa“ – tai liaudies muzikos ir šokių puoselėjimas, atkaklus darbas, prasmingas laisvalaikio praleidimas, tautinio meno bei ansamblio vertybių ir tradicijų puoselėjimas. Nors bėgant metams keičiasi studentų kartos, bet ansamblis išlieka jaunas ir originalus, spinduliuoja jaunatviškumu. ŠVIESA“ beldžiasi į žiūrovų širdis šokiu, daina, muzika ir tarsi slapčiausiu raktu atrakina, sušildo sielas gėriui ir grožiui.
***
Vilniaus Gedimino technikos universiteto (Vilnius Tech) liaudiškų šokių ansamblis „Vingis“
Meno vadovė Rimutė Zaleckaitė
Choreografas Donatas Šiniauskas
Liaudiškos muzikos kapelos vadovas Kęstutis Lipeika
Vokalinės grupės vadovas Gabrielė Budrytė
„Vingis“ – tai mūsų namai.
„Vingis“ – tai mūsų draugai.
„Vingis“ – tradicijos, meilė ir šventės.
„Vingis“ – tai dovana, kurią nuoširdžiausiai dovanojame savo žiūrovams.
Buvimas kartu, lietuviškos dainos ir šokiai – tai stiprybės šaltinis. Juk ne veltui mūsų protėviai visiems gyvenimo atvejams turėjo savo dainų.
***
„Ąžuoliukas“ – berniukų ir jaunuolių choras, kurį 1959 metais įsteigė Maestro Hermanas Perelšteinas. Šiandien „Ąžuoliukas“ – vienas geriausiai žinomų vardų Lietuvos muzikos pasaulyje. Tai unikalus kelių chorų – nuo mažylių iki vyrų – ir muzikos mokyklos derinys. Derlinga terpė, kurioje subrendo ne viena dešimtis garsių šalies muzikų.
Tačiau „Ąžuoliuke“ berniukai gauna kur kas daugiau nei vien muzikinio išsilavinimo pagrindus. Gal todėl daugelis šio kolektyvo narių „Ąžuoliuką“ nedvejodami vadina gyvenimo mokykla ir antraisiais namais. Tai erdve, kurioje vaikas visapusiškai subręsta savarankiškam gyvenimui.
Vis dėlto „Ąžuoliuko“ gyvavimo pagrindas – dainavimas ir muzika. Šiandien „Ąžuoliukas“ – tai aštuoni chorai, kuriuose dainuoja keli šimtai vaikų, paauglių ir vyrų. Dabar jau nieko nebestebina, kai tėvas ir sūnus kartu važiuoja į repeticijas, kartu stovi scenoje. Skirtingų kartų atstovai, kuriuos vienija jokiais žodžiais neapsakoma bendra būsena. Jie abu – „ąžuoliukai“. Ir jiems vienodai sudėtinga bus paaiškinti pašaliečiui, kas telpa į šią sąvoką. Nes būti „ąžuoliuku“ – tai kur kas daugiau negu repeticijos ir koncertai, muzikos pamokos ir egzaminai. „Ąžuoliukas“ jau seniai peržengė tradicinius muzikinio lavinimo rėmus, tapdamas savotiška asmenybės kalve, paliekančia žymę kiekvienam, kuriam teko bent kiek ilgėliau pabūti šiame kolektyve.
Per daugelį metų susikaupusių muzikinės veiklos faktų nepaprastai daug. Kolektyvas žinomas toli už Lietuvos ribų. Tūkstančiai pasirodymų, šimtai koncertų salių, dešimtys pasaulio valstybių. Tūkstančiai įvairių kūrinių, atliktų su keliolika orkestrų, diriguojant žymiems Lietuvos ir užsienio dirigentams. „Ąžuoliukas“ dalyvavo kone visų įmanomų žanrų muzikiniuose renginiuose, o kompozitoriai kai kuriuos savo kūrinius rašo būtent šiam chorui.
SUSITIKIME ROTUŠĖJE!
Festivalį organizuoja: Vilniaus rotušė
Mecenatai: Vilniaus miesto savivaldybė, URBO Bankas
Partneriai: Lietuvos kariuomenė, TV3, JCDecaux Lietuva
Rėmėjai: Vilniaus apšvietimas, Šviesiai garsiai, restoranas „Kristoforas“, Apsaugos komanda, SMART Agency, mineralinis vanduo „Akvilė“

Ąžuoliukas Ąžuoliukui
2024-10-05 11:30 (Europe/Moscow) | Hermano Perelšteino ąžuolas, Arsenalo g. 1, Vilnius, Lithuania
Šį šeštadienį (spalio 5 d.) 11:30 val. kviečiame dalyvauti ypatingame Ąžuoliuko bendruomenės susibūrime „ĄŽUOLIUKAS ĄŽUOLIUKUI“, skirtame Pasaulinei mokytojų dienai bei „Ąžuoliuko“ choro 65-erių ir mokyklos 45-erių metų jubiliejams.
Prie Hermanui Perelšteinui skirto ąžuolo (Arsenalo g. 1, Vilnius) lauksime visų mokytojų, ąžuoliukų, ąžuolų, tėvelių… Visų tų, kurie buvo, yra ir bus su Ąžuoliuku!

Laiko ir tiesos triumfas | „Ąžuoliukui“ - 65
2024-10-06 16:00 (Europe/Moscow) | Lietuvos nacionalinė filharmonija, Aušros Vartų g. 5, Vilnius, 01304, Lietuva
Kai iškilus chorvedys ir pedagogas Hermanas Perelšteinas 1959 metų rudenį įkūrė Vilniaus automatinės telefonų stoties klubo berniukų chorą (taip pirmuosius penkerius metus vadinosi „Ąžuoliukas“), jis pratęsė ne mažiau kaip 800 metų Europoje gyvuojančią berniukų dainavimo tradiciją. Tačiau Lietuvoje „Ąžuoliukas“ tapo išskirtiniu reiškiniu – kolektyvu, kurio pavyzdžiu šalyje steigėsi kiti berniukų chorai ir kuris ilgainiui išgarsėjo toli už šalies ribų. Į pirmąsias užsienio gastroles išvykęs 1969-aisiais, „Ąžuoliukas“ vėliau koncertavo daugelyje Europos šalių, Japonijoje, JAV ir Kanadoje. Choras dainuoja įvairiausių epochų ir žanrų muziką – nuo Renesanso motetų ir Baroko oratorijų iki šiuolaikinių opusų ir džiazo. Vien stambios formos kūrinių „Ąžuoliukas“ yra atlikęs apie aštuoniasdešimt.
2024-2025 metų sezonas „Ąžuoliukui“ – jubiliejinis! 65 metų sukauptos istorijos, muzikos ir prisiminimų, kurie išliks kultūros bendruomenės atmintyje dar ilgai. Jubiliejiniai metai beveik visuomet būna paženklinti stambios formos vokalinio kūrinio su orkestru atlikimu. Šiemet – ne išimtis. Spalio 6-ąją, sekmadienį, berniukų ir jaunuolių choras „Ąžuoliukas“ kartu su Lietuvos nacionalinės filharmonijos kameriniu ansambliu „Musica humana“ atliks Georgo Friedricho Händelio oratoriją „The Triumph of Time and Truth“ („Laiko ir tiesos triumfas“) mišriam chorui, solistams ir orkestrui. Kūrinio motto slypi pirmojo choro tekste: „Laikas yra aukščiausias, laikas yra galinga jėga, kurį dievins išmintingiausi mirtingieji“.
Oratoriją sudaro trys veiksmai. Panašiai kaip ir operose, kūrinyje veikia personažai, kurių vaidmuo šioje oratorijoje yra simbolinis. Solistai kūrinyje atlieka vaidmenis – Gunta Gelgotė (Sopranas I) – Grožis, Ieva Gaidamavičiūtė-Barkauskė (Sopranas II) – Apgaulė, Vaidas Bartušas (Altas) – Advokatas, Mindaugas Jankauskas (Tenoras) – Malonumas, Genadijus Bergorulko (Bosas) – Laikas. Choras komentuoja solistų apdainuojamas gyvenimo tiesas.
Kūrinio trukmė – daugiau kaip dvi valandos, tad koncertas bus su pertrauka. Jį sudaro 56 muzikinės dalys – uvertiūra, arijos, rečitatyvai, chorai (dėl didelės kūrinio apimties, kai kurios dalys bus praleistos). Tai bene paskutinis muzikos genijaus kūrinys, apdainuojantys dvi svarbiausias bei neišvengiamas gyvenimo tėkmės paradigmas – laiką ir tiesą.

Georg Friedrich Händel
„The Triumph of Time and Truth“ („Laiko ir tiesos triumfas“), HWV 71
Atlikėjai
Berniukų ir jaunuolių choras Ąžuoliukas
Meno vadovas ir vyr. dirigentas Vytautas Miškinis
Chormeisteriai: Neringa Sidaugaitė, Romas Skapas, Gitana Trimirkaitė, Gabrielius Gaidamavičius.
Kamerinis ansamblis „Musica Humana“
(meno vadovas ir dirigentas Robertas Beinaris)
Solistai:
Gunta Gelgotė (sopranas I)
Ieva Gaidamavičiūtė-Barkauskė (sopranas II)
Vaidas Bartušas (altas)
Mindaugas Jankauskas (tenoras)
Genadijus Bergorulko (bosas)
Dirigentas
Vytautas Miškinis
Dviejų dalių koncertas su pertrauka.

Padainuosim pasakėlę | „Ąžuoliukui“ - 65
2024-10-13 12:00 (Europe/Moscow) | Lietuvos nacionalinė filharmonija, Aušros Vartų g. 5, Vilnius, 01304, Lietuva
Kai iškilus chorvedys ir pedagogas Hermanas Perelšteinas 1959 metų rudenį įkūrė Vilniaus automatinės telefonų stoties klubo berniukų chorą (taip pirmuosius penkerius metus vadinosi „Ąžuoliukas“), jis pratęsė ne mažiau kaip 800 metų Europoje gyvuojančią berniukų dainavimo tradiciją. Tačiau Lietuvoje „Ąžuoliukas“ tapo išskirtiniu reiškiniu – kolektyvu, kurio pavyzdžiu šalyje steigėsi kiti berniukų chorai ir kuris ilgainiui išgarsėjo toli už Lietuvos ribų. Į pirmąsias užsienio gastroles išvykęs 1969 metais, vėliau „Ąžuoliukas“ koncertavo daugelyje Europos šalių, Japonijoje, JAV ir Kanadoje. Choras dainuoja įvairiausių epochų ir žanrų muziką – nuo renesanso motetų ir baroko oratorijų iki šiuolaikinių opusų ir džiazo. Vien stambios formos kūrinių „Ąžuoliukas“ yra atlikęs apie 80.
2024-2025 metų sezonas „Ąžuoliukui“ – jubiliejinis! 65 metų sukauptos istorijos, muzikos ir prisiminimų, kurie išliks kultūros bendruomenės atmintyje dar ilgai.
Mažieji ąžuoliukai šiai šventei paruošė profesoriaus Vytauto Miškinio ciklą „Padainuosim pasakėlę“. Kompozitoriaus muzikoje įprasminamos dvylika pasakų, kurias parašė žymūs lietuvių autoriai – Ramutė Skučaitė, Zita Gaižauskaitė, Violeta Palčinskaitė, Aldona Puišytė, Vytautas Skripka bei Janina Degutytė. „Ąžuoliuko“ jaunučiai ir mažyliai kartu su režisieriumi Augustu Gornatkevičiumi, Lietuvos nacionalinės filharmonijos Čiurlionio kvartetu bei gausybe kitų muzikantų sukurs puikią šventinę nuotaiką!

Vytautas Miškinis
Ciklas „Padainuosim pasakėlę“
Atlikėjai
ĄŽUOLIUKO muzikos mokyklos Mažylių, I, II, III ir IV klasių berniukų chorai
Vadovės ir dirigentės
EDITA JAUNIŠKIENĖ
GITANA TRIMIRKAITĖ
RENATA KUNCIENĖ
EGLĖ ČIGRIEJŪTĖ STROLIENĖ
EDITA NARMONTIENĖ
DAIVA LEIPUVIENĖ
Koncertmeisteriai
AGNĖ ENČIENĖ
ELEZA ČIPLIENĖ
LORETA KULIEŠIUVIENĖ
RENATA MILAŠIŪTĖ-DRUNGILIENĖ
RIMVYDAS MITKUS
Meno vadovas
VYTAUTAS MIŠKINIS
Dalyvauja
ČIURLIONIO KVARTETAS
EGIDIJUS ALIŠAUSKAS (birbynė)
AISTĖ BRUŽAITĖ (kanklės)
SAULIUS AUGLYS – STANEVIČIUS (perkusija)
VAIDOTĖ BENAITIENĖ (gitara)
GINTARĖ VALIONYTĖ (fleita)
ARVYDAS BARZINSKAS (trimitas)
KĘSTUTIS KUNCĖ (saksofonas)
EDVARDAS KULEŠEVIČIUS (klarnetas)
Koncerto režisierius AUGUSTAS GORNATKEVIČIUS

Daina ir Dainelė | XXI Tarptautinis dainuojamosios poezijos festivalis „Tai – aš“
2024-10-19 12:00 (Europe/Moscow) | Šv. Kotrynos bažnyčia, Vilniaus g. 30, Vilnius, 01119, Lietuva
Visada smagu, kai muzikavimo, dainavimo meistrystė perduodama iš kartos į kartą, kai puoselėjamos tradicijos. Šis festivalio koncertas bus puikus to įrodymas. Žiūrovai turės unikalią progą scenoje išgirsti šeimų duetus.
„Ąžuoliuko“ muzikos mokyklos III ir IV klasių berniukų chorai atliks daineles iš Vytauto Miškinio ciklo „Padainuosim pasakėlę“. Kartu soluos bei programą savo dainomis papuoš Aistė Bružaitė (kanklės) su dukra Akvile ir sūnumi Luku ir Saulius Lipčius (gitara) su sūnumi Teodoru.
Pakvieskite į koncertą visą savo šeimą, ir tegu nuskamba skirtingų kartų atliekama Daina ir Dainelė.

Atlikėjai:
Saulius Lipčius (gitara) su sūnumi Teodoru,
Aistė Bružaitė (kanklės) su dukra Akvile ir sūnumi Luku,
„Ąžuoliuko“ 3 ir 4 klasių berniukų chorai, mokytojos Daiva Leipuvienė ir Edita Narmontienė.
Koncerto trukmė 1 val.
Bilietus galite įsigyti čia: https://bit.ly/DainaIrDainele

XXI Tarptautinis dainuojamosios poezijos festivalis „Tai – aš“
Tarptautinis dainuojamosios poezijos festivalis „Tai – aš“ rengiamas nuo 2003 m. – jau sukūrė savo legendą ir kasmet sutraukia didelį pulką autorinės dainos žanro gerbėjų. Jaukūs vakarai, prasmingi atlikėjų dainų tekstai, išradingos muzikinės kompozicijos pelno nuoširdžias klausytojų simpatijas.
„Tai – aš“ – muzikinės bendruomenės jėga, scena jauniesiems dainų ir tekstų autoriams bei atlikėjams, koncertiniai ekipažai, keliaujantys po Lietuvos miestus ir miestelius, Lietuvos ir užsienio atlikėjų pasirodymai vaikams ir ne vaikams ir jaukūs autorinės kūrybos naktinėjimai iki paryčių. Jei visa tai apie tave, sakyk: „Tai – aš!“
Daugiau informacijos apie festivalį www.taias.lt

Choro „Ąžuoliukas“ koncertas Vievyje
2024-10-27 17:00 (Europe/Moscow) | Vievio Šv. Onos bažnyčia, Bažnyčios g. 16, Vievis, Lithuania
Berniukų ir jaunuolių choras „Ąžuoliukas“ atvyksta į Vievį!
Kolektyvas, kurį 1959 metais įkūrė choro dirigentas ir pedagogas Hermanas Perelšteinas (1923–1998), nuo pat pirmųjų koncertų tapo išskirtiniu muzikiniu reiškiniu Lietuvoje. Choras yra koncertavęs su dešimtimis savo šalies ir užsienio orkestrų bei garsių dirigentų, rengė programas su žinomais klasikinės, džiazo bei populiariosios muzikos atlikėjais. Choro užsienio gastrolių maršrutai driekiasi nuo JAV iki Japonijos, o Europoje lengviau išvardinti šalis, kuriose „Ąžuoliukas“ nėra buvęs.
Spalio 27 dieną, sekmadienį, choras Vievio Šv. Onos bažnyčioje surengs koncertą, kuriame skambės įvairių Lietuvos kompozitorių kūriniai.

Atlikėjai:
Berniukų ir jaunuolių choras „Ąžuoliukas“
Meno vadovas ir vyr. dirigentas Vytautas Miškinis
Chormeisteriai Romas Skapas, Neringa Sidaugaitė, Gitana Trimirkaitė, Gabrielius Gaidamavičius
Koncertmeisteris Rimvydas Mitkus

Vytauto Miškinio jubiliejinis kūrybos vakaras
2024-11-07 18:00 (Europe/Moscow) | Lietuvos mokslų akademija, Gedimino pr. 3, Vilnius, Lithuania
2024 m. lapkričio 7 d. (ketvirtadienis) 18 val. Lietuvos mokslų akademijos Didžiojoje konferencijų salėje (Gedimino pr. 3, Vilnius) iš ciklo „Profesorius ir jo mokykla“ vyks Lietuvos nacionalinės kultūros ir meno premijos laureato, dirigento, kompozitoriaus, pedagogo, berniukų ir jaunuolių choro „Ąžuoliukas“ meno vadovo, profesoriaus Vytauto Miškinio jubiliejinis kūrybos vakaras.

Concert du chant choral | Lietuvos sezonas Prancūzijoje 2024
2024-11-22 21:00 (Europe/Helsinki) | Auditorium Saint-Pierre des Cuisines, 12 Pl. Saint-Pierre, Toulouse, 31000, France
Pirmasis projekto „Dainų šventė! arba Fête du chant choral“ Tulūzos konservatorijoje – prof. Vytauto Miškinio meistriškumo kursai konservatorijos choro dainininkams ir mokytojams.
Meistriškumo kursų pabaigoje vyks dalyvavusių dainininkų koncertas, kuriame pasirodys vokalinis ansamblis „Nota Bene“ ir vokalinis Tulūzos konservatorijos ansamblis. Diriguos Vytautas Miškinis, koncertmeisterė Irène Blondel.
Repertuaras:
V. Miškinis „O salutaris“
V. Miškinis „Dum medium silentium“
V. Miškinis iš ciklo „Penki V. Šekspyro sonetai“
II. Lord of my love
III. When is disgrace
V. O how
V. Miškinis „4 motetai M. Duruflé atminimui“
V. Miškinis „Oi šąla, pašalnojo“
V. Miškinis miniatiūrų ciklas „When I…“

2024 m. lapkričio 22-24 d. berniukų ir jaunuolių choras „Ąžuoliukas“, kartu su Tulūzos konservatorija (Conservatoire à Rayonnement Régional Xavier Darasse Toulouse) organizuoja projektą „Dainų šventė! arba Fête du chant choral“, įtrauktą į Lietuvos sezono Prancūzijoje 2024 programą.
Lietuvos sezonas Prancūzijoje 2024
Prancūzijos ir Lietuvos santykius ženklina kelis šimtmečius trunkantys kultūriniai, meniniai, intelektualiniai ir moksliniai mainai. Prancūzų mąstytojai darė didelę įtaką Lietuvos politiniam, socialiniam ir kultūriniam gyvenimui XIX ir XX a. Taip pat ypač didelė modernaus prancūzų meno įtaka Lietuvos menininkams, kurių daugelis Prancūzijoje studijavo tapybą, skulptūrą ir architektūrą, ypač ryški dailės ir urbanistikos srityse.
Žvelgiant iš Prancūzijos, Lietuva vis dar atrodo beveik neatrasta. Lietuvos sezonas Prancūzijoje 2024 ketina tapti Prancūzijos ir Lietuvos kultūrinių mainų atnaujinimo atspirties tašku.
Lietuvos sezonas Prancūzijoje, gimęs iš dviejų šalių partnerystės, pristatys šiuolaikinę Lietuvą ir jos kultūrą Prancūzijos visuomenei įvairiomis formomis: spektakliais, parodomis, spektakliais, peržiūromis, peržiūromis, diskusijomis, konferencijomis, kulinarija ir t.t. Juo taip pat siekiama inicijuoti ilgalaikį Lietuvos institucijų ir kūrėjų bendradarbiavimą su Prancūzijos partneriais.
Vienas pagrindinių Lietuvos sezono Prancūzijoje renginių vyks 2024 m. lapkričio 22-24 d. Tulūzos konservatorijoje. Čia koncertuos berniukų ir jaunuolių choras „Ąžuoliukas“ iš Lietuvos, vadovaujamas prof. Vytauto Miškinio.
Prie šio svečių choro prisijungs dar keli Tulūzos chorai ir jų dirigentai.
Per šias tris dienas bus galima susipažinti su simbolinėmis Tulūzos vietomis, dalyvauti meistriškumo kursuose konservatorijoje, koncertuose (Auditorium Saint-Pierre des Cuisines, Basilique Saint-Sernin, Église du Gesù, Église Notre Dame de la Dalbade ir Halle aux Grains) ir keistis idėjomis aplinkoje kupinoje kultūros ir kūrybiškumo.
Dainuokime apie Lietuvą ir Prancūziją!

Marathon des chœurs | Lietuvos sezonas Prancūzijoje 2024
2024-11-23 15:00 - 23:15 (Europe/Moscow)
CHORŲ MARATONAS – Tulūza tampa chorų sostine. 6 Lietuvos kultūrai skirti koncertai simbolinėse Tulūzos vietose.

PROGRAMA:
14 val., Saint-Sernin bazilika
Šv. Juozapo bažnyčios mažųjų dainininkų choras (dirigentė Cécile Capomaccio)
Vokalinis ansamblis „Nota Bene“ (dirigentė Delphine Armand Sammito)
15:30 val, Saint-Pierre des Chartreux bažnyčia
Vokalinis ansamblis „Quinte & Sens“ ir Konservatorijos vaikų choras (dirigentas Frédéric Terrien)
17 val., Gesù bažnyčia
Tulūzos prancūzų-vokiečių choras ir vokalinis ansamblis Babel Canto (dirigentas David Chin Kwee NG)
Arpegia Vox (dirigentė Rita Ibrahim)
18:30 val., Notre-Dame de la Dalbade bažnyčia
Conférences Vocales (dirigentė Laetitia Toulouse)
Chœur à Voix Égales (dirigentė Fanny Bénet)
19:30 val. ir 21 val., Auditorium Saint-Pierre des Cuisines
Berniukų ir jaunuolių choras „Ąžuoliukas“ (meno vadovas Vytautas Miškinis)

2024 m. lapkričio 22-24 d. berniukų ir jaunuolių choras „Ąžuoliukas“, kartu su Tulūzos konservatorija (Conservatoire à Rayonnement Régional Xavier Darasse Toulouse) organizuoja projektą „Dainų šventė! arba Fête du chant choral“, įtrauktą į Lietuvos sezono Prancūzijoje 2024 programą.
Lietuvos sezonas Prancūzijoje 2024
Prancūzijos ir Lietuvos santykius ženklina kelis šimtmečius trunkantys kultūriniai, meniniai, intelektualiniai ir moksliniai mainai. Prancūzų mąstytojai darė didelę įtaką Lietuvos politiniam, socialiniam ir kultūriniam gyvenimui XIX ir XX a. Taip pat ypač didelė modernaus prancūzų meno įtaka Lietuvos menininkams, kurių daugelis Prancūzijoje studijavo tapybą, skulptūrą ir architektūrą, ypač ryški dailės ir urbanistikos srityse.
Žvelgiant iš Prancūzijos, Lietuva vis dar atrodo beveik neatrasta. Lietuvos sezonas Prancūzijoje 2024 ketina tapti Prancūzijos ir Lietuvos kultūrinių mainų atnaujinimo atspirties tašku.
Lietuvos sezonas Prancūzijoje, gimęs iš dviejų šalių partnerystės, pristatys šiuolaikinę Lietuvą ir jos kultūrą Prancūzijos visuomenei įvairiomis formomis: spektakliais, parodomis, spektakliais, peržiūromis, peržiūromis, diskusijomis, konferencijomis, kulinarija ir t.t. Juo taip pat siekiama inicijuoti ilgalaikį Lietuvos institucijų ir kūrėjų bendradarbiavimą su Prancūzijos partneriais.
Vienas pagrindinių Lietuvos sezono Prancūzijoje renginių vyks 2024 m. lapkričio 22-24 d. Tulūzos konservatorijoje. Čia koncertuos berniukų ir jaunuolių choras „Ąžuoliukas“ iš Lietuvos, vadovaujamas prof. Vytauto Miškinio.
Prie šio svečių choro prisijungs dar keli Tulūzos chorai ir jų dirigentai.
Per šias tris dienas bus galima susipažinti su simbolinėmis Tulūzos vietomis, dalyvauti meistriškumo kursuose konservatorijoje, koncertuose (Auditorium Saint-Pierre des Cuisines, Basilique Saint-Sernin, Église du Gesù, Église Notre Dame de la Dalbade ir Halle aux Grains) ir keistis idėjomis aplinkoje kupinoje kultūros ir kūrybiškumo.
Dainuokime apie Lietuvą ir Prancūziją!

Dainų šventė – Fête du chant | Lietuvos sezonas Prancūzijoje 2024
2024-11-24 20:00 (Europe/Moscow) | Halle aux Grains, Place Dupuy, Toulouse, 03000, France
Baigiamasis renginių ciklo „Dainų šventė! ou la Fête du chant“ koncertas simfoninių koncertų salėje Halle aux Grains, kuriame berniukų ir jaunuolių choras „Ąžuoliukas“, kartu su keliais Tulūzos regiono chorai (mišrūs ir lygių balsų) pristatys bendrą repertuarą iš Lietuvos dainų švenčių muzikinio lobyno. Šitaip originaliai atiduodama duoklė ir švenčiamas vienos didžiausių Lietuvoje dainai ir šokiui skirtų švenčių, subūrusi dešimtis tūkstančių dalyvių iš visos šalies, 100-metis. Tautą vienija daina!

PROGRAMA:
1 DALIS:
Berniukų ir jaunuolių choras „Ąžuoliukas“
Meno vadovas Vytautas Miškinis
„Triump, Triump“ – Gintautas Venislovas (1973)
„Neišeik, saulala“ – Vytautas Miškinis (1954)
„Baltas paukštis“ – Vytautas Kernagis (1951–2008)
„Čiūto“ – Juozas Tallat-Kelpša (1889–1949)
„Eisva mudu abudu“ – Gintautas Venislovas (1973)
Maîtrise de Lituanie et Maîtrise de Toulouse
Vadovas Mark Opstad
„Angelis suis“ – Vytautas Miškinis (1954)
„Pater noster“ – Vytautas Miškinis (1954)
„Tykus tykus“ – Vaclovas Augustinas (1959)
2 DALIS:
Tulūzos konservatorijos Šokio katedros klasė
Vadovai: Ramunė Zelbienė, Anne Frenois ir Guillaume Ferran
„Upė teka“
„Pupos“
„Aš pasėjau lauką“
„Jupon einam“
3 DALIS – Dainų šventė:
„Dainų dainelė“ – lietuvių liaudies daina, harmonizuota Mikalojaus Konstantino Čiurlionio (1875-1911)
Diriguoja Rolandas Muleika
„Dainų dainelės“ – žodžiai Maironio (1862-1932), muzika Dariaus Polikaičio (1963)
Režisierė: Delphine Armand-Summit
„Tėvyne mūsų (Pater noster)“ – žodžiai Vlado Braziūno (1952 m.), muzika Vaclovo Augustino (1959 m.)
Diriguoja Mark Opstad
„Vilties giesmė“ – žodžiai Jono Liniausko (1955 m.) muzika Gintauto Abariaus (1959-2010)
Režisierius: David NG Chin Kwee
„Lakštingalų pilis“ – eilės Ramutės Skučaitės (1931 m.), muzika Leonido Abariaus (1955 m.)
Režisierius: Frédéric Terrien
„Leliumai“ – lietuvių liaudies žodžiai, muzika Kęstučio Daugirdo (1985 m.)
Režisierė: Nathalie Accault
„Lietuva brangi“ – eilės Maironio (1862-1932), muzika Juozo Naujalio (1869-1934)
Diriguoja Álvaro González
„Dėl tos dainos“ – žodžiai Justino Marcinkevičiaus (1930-2011), muzika Laimučio Vilkončiaus (1950)
Dirigentė: Florence Vette
„Kur giria žaliuoja“ – žodžiai Ksavero Sakalausko-Vanagėlio (1863-1938), muzika Juozo Gudavičiaus (1873-1939)
Diriguoja Vytautas Miškinis

2024 m. lapkričio 22-24 d. berniukų ir jaunuolių choras „Ąžuoliukas“, kartu su Tulūzos konservatorija (Conservatoire à Rayonnement Régional Xavier Darasse Toulouse) organizuoja projektą „Dainų šventė! arba Fête du chant choral“, įtrauktą į Lietuvos sezono Prancūzijoje 2024 programą.
Lietuvos sezonas Prancūzijoje 2024
Prancūzijos ir Lietuvos santykius ženklina kelis šimtmečius trunkantys kultūriniai, meniniai, intelektualiniai ir moksliniai mainai. Prancūzų mąstytojai darė didelę įtaką Lietuvos politiniam, socialiniam ir kultūriniam gyvenimui XIX ir XX a. Taip pat ypač didelė modernaus prancūzų meno įtaka Lietuvos menininkams, kurių daugelis Prancūzijoje studijavo tapybą, skulptūrą ir architektūrą, ypač ryški dailės ir urbanistikos srityse.
Žvelgiant iš Prancūzijos, Lietuva vis dar atrodo beveik neatrasta. Lietuvos sezonas Prancūzijoje 2024 ketina tapti Prancūzijos ir Lietuvos kultūrinių mainų atnaujinimo atspirties tašku.
Lietuvos sezonas Prancūzijoje, gimęs iš dviejų šalių partnerystės, pristatys šiuolaikinę Lietuvą ir jos kultūrą Prancūzijos visuomenei įvairiomis formomis: spektakliais, parodomis, spektakliais, peržiūromis, peržiūromis, diskusijomis, konferencijomis, kulinarija ir t.t. Juo taip pat siekiama inicijuoti ilgalaikį Lietuvos institucijų ir kūrėjų bendradarbiavimą su Prancūzijos partneriais.
Vienas pagrindinių Lietuvos sezono Prancūzijoje renginių vyks 2024 m. lapkričio 22-24 d. Tulūzos konservatorijoje. Čia koncertuos berniukų ir jaunuolių choras „Ąžuoliukas“ iš Lietuvos, vadovaujamas prof. Vytauto Miškinio.
Prie šio svečių choro prisijungs dar keli Tulūzos chorai ir jų dirigentai.
Per šias tris dienas bus galima susipažinti su simbolinėmis Tulūzos vietomis, dalyvauti meistriškumo kursuose konservatorijoje, koncertuose (Auditorium Saint-Pierre des Cuisines, Basilique Saint-Sernin, Église du Gesù, Église Notre Dame de la Dalbade ir Halle aux Grains) ir keistis idėjomis aplinkoje kupinoje kultūros ir kūrybiškumo.
Dainuokime apie Lietuvą ir Prancūziją!

Kalėdos su „Ąžuoliuku“ ir draugais
2024-12-22 12:00 (Europe/Moscow) | Lietuvos nacionalinė filharmonija, Aušros Vartų g. 5, Vilnius, 01304, Lietuva
Kalėdinis berniukų ir jaunuolių choro „Ąžuoliukas“ koncertas Filharmonijos scenoje jau tapo tradicinis. Šįkart choras pasirodys su trimis ypatingais svečiais – „Ąžuoliuko“ alumnais, dabar gerai žinomais ir pripažintais atlikėjais. Dainotas Varnas, Tomas Augulis ir Tomas Narkevičius-Free Finga sugrįš į sceną, kurioje prasidėjo jų muzikinis kelias, kad kartu su „Ąžuoliuku“ sukurtų nepakartojamą šventinę atmosferą. Koncerte skambės tiek tradicinės kalėdinės giesmės, tiek muzikos kūriniai, kuriuose atsispindės kiekvieno atlikėjo unikalus stilius.
Šis vakaras bus ne tik muzikos šventė, bet ir šiltas susitikimas su praeitimi, dvasia ir bendryste sujungiantis įvairių kartų „Ąžuoliuko“ dainininkus ir visus muzikos mylėtojus.

Programoje – tradicinės, populiariosios kalėdinės giesmės ir improvizacijos.
Atlikėjai:
Berniukų ir jaunuolių choras ĄŽUOLIUKAS
(meno vadovas ir vyr. dirigentas Vytautas Miškinis
chormeisteriai: Neringa Sidaugaitė, Romas Skapas, Gitana Trimirkaitė, Gabrielius Gaidamavičius)
Solistai vokalistai:
DAINOTAS VARNAS
TOMAS AUGULIS
TOMAS NARKEVIČIUS-FREE FINGA
Koncertmeisteris RIMVYDAS MITKUS (fortepijonas, vargonai)
Dirigentas VYTAUTAS MIŠKINIS

Vilniaus miesto vėliavų pakėlimo ceremonija
2025-01-25 12:00 (Europe/Moscow) | Vilniaus rotušės aikštė, Didžioji g. 31, Vilnius, Lietuva
Visi vilniečiai ir miesto svečiai sausio 25 dieną 12:00 val. kviečiami atvykti į Vilniaus Rotušės aikštę (Šv. Kazimiero bažnyčios pusėje), kurioje įvyks iškilminga Vilniaus vėliavų pakėlimo ceremonija.
Šia simboline tradicija siekiama įprasminti pirmą kartą paminėtą Vilniaus vardą, kai 1323 metų sausio 25 dieną Lietuvos didysis kunigaikštis Gediminas savo laišku kreipėsi į viso pasaulio krikščionis, „atverdamas savo kraštą, Valdas bei karalystę kiekvienam geros valios žmogui“.
Renginio metu vilniečius ir sostinės svečius sveikins Lietuvos kariuomenės pučiamųjų orkestras (vyriausiasis kapelmeisteris – mjr. Egidijus Ališauskas), berniukų ir jaunuolių choras „Ąžuoliukas“ (meno vadovas – prof. Vytautas Miškinis), LNOBT operos solistai: Karolis Kašiuba (tenoras) ir Joana Gedmintaitė (sopranas). Renginį papuoš Lietuvos kariuomenės Garbės sargybos karių defilė.Organizatorių vardu kviečiame visus – didelius ir mažus pabūti drauge ir pradėti švęsti niekada nesenstančio Vilniaus miesto 702-ąjį gimtadienį pačioje sostinės širdyje – Rotušės aikštėje!

ŽEMAITUKAI | Žalgirio arena
2025-02-21 20:00 (Europe/Moscow) | Žalgirio arena, Karaliaus Mindaugo pr. 50, Kaunas, 44334, Lithuania
„Žemaitukų“ svajonės pildosi: surengs koncertą didžiausioje Lietuvos arenoje
„Žemaitukų“ populiarumo banga toliau ritasi per Lietuvą. Grupės nariai Linas ir Ovidijus skelbia besiimantys ambicingiausio karjeros projekto iki šiol – vasario 21 dieną surengs koncertą didžiausioje šalies renginių erdvėje, Kauno „Žalgirio“ arenoje.
Rugpjūtį sausakimšoje Palangos koncertų salėje duetas surengė didžiausią savo vasaros koncertą, o šiltąjį sezoną netrukus palydės dar vienu įspūdingu pasirodymu Chaimo Frenkelio vilos parke Šiauliuose rugpjūčio 30 dieną. Visgi šios scenos neprilygsta didžiausiai Lietuvos arenai, kurią „Žemaitukai“ vadina ambicingiausiu savo karjeros projektu iki šiol.
Kauno „Žalgirio“ arenoje grupė jau yra pasirodžiusi ir šią patirtį prisimena lyg tai būtų vykę vakar. Sausį vykusiuose muzikos apdovanojimuose M.A.M.A. duetas buvo nominuotas Metų tradicinės pop muzikos grupės kategorijoje, o šia proga gavo kvietimą atlikti ir keletą dainų.
„Pasirodymas Kaune mums labai įstrigo. Nesu prieš jokį koncertą taip jaudinęsis, kaip jaudinausi tada. Nesupratau, kas vyksta su mano organizmu. Pamenu, kaip priėjo Justinas Jankevičius (aut. past. – renginio vedėjas) ir, prieš pat mums lipant į sceną, sako: „Vyrai, atsibodot, ko jūs taip jaudinatės? Nusiraminkit, pagaliau pradėkit savim tikėti, lipkit į sceną ir ištaškykit“, – patirtį didžiausioje šalies arenoje prisimena Linas.
„Apie savo koncertą „Žalgirio“ arenoje svajojame jau ilgą laiką, bet dar visai neseniai tai atrodė, kaip kažkas tolimo. Visgi sulaukėm daug paskatinimo iš kitų atlikėjų, jog laikas dirbti ties didesniais projektais, tad imame jautį už ragų. Kaunas – Lietuvos širdis, čia vyksta didžiausi šalies koncertai, čia patogu visiems atvykti, todėl tikime, kad sulauksim daugybės žmonių. Sunku patikėti, bet mūsų svajonė pamažu tampa realybe“, – prisipažįsta Ovidijus

Studijų laikais susipažinę ir geriausiais draugais tapę Linas ir Ovidijus populiarumo viršūnės link nuosekliai kopia jau daugiau nei dešimtmetį, tačiau didžiausio pripažinimo grupė sulaukė per pastaruosius kelerius metus, o esminiu sėkmės faktoriumi tapo autorinė kūryba.
Praėjusiais metais „Žemaitukai“ išleido didžiulio populiarumo sulaukusį ir šimtatūkstantines perklausas muzikos platformose skaičiuojantį penkiolikos dainų albumą „Jeigu pasaulis priklausytų man“, o nuo to laiko pristatė dar šešis kūrinius.
„Daug metų grojome kavinėse ir vestuvėse atlikdami kitų muziką, tačiau supratome, jog be savo autorinių dainų negalime žengti kito žingsnio svajonių link. Pradėjome kurti patys, eksperimentuoti ir tai pasiteisino. Nerealus jausmas, kai žmonės myli tave už tai, koks tu esi, kai palaiko tavo kūrybą ir su ja gali susitapatinti“, – džiaugsmo neslepia Ovidijus.
Pradėjus kurti – sunku sustoti. Vyrai prisipažįsta, kad dabar naujų dainų parašo net daugiau negu reikia, todėl ne vieną jų yra padovanoję kitoms panašų stilių atliekančioms grupėms.
„Pas mus dainas rašau aš“, – teigia Linas – „Bandžiau ieškoti pagalbininkų, bet tada maišosi mintys, todėl vienam sekasi geriau. Taip pat turim puikų prodiuserį Paulių Jasiūną, kuriuo pasitikime 150 procentų. Ovidijus man visada sakė, kad „esu tavo kūrybos gerbėjas“, todėl man dėl to džiugu. Jis būna pyksta, kad atiduodu kokią gerą dainą, kokį deimančiuką kitiems ir iki šiol man primena, kad vieną ar kitą dainą galėjome atlikti mes“, – juokiasi Linas.
„Žemaitukų“ koncertus Palangoje, Šiauliuose ir Kaune organizuojančios įmonės „Seven Live“ vadovas Tomas Inčikas neslepia susižavėjimo grupės nariais: „Linas ir Ovidijus – labai darbštus, atkaklūs ir talentingi, todėl tai buvo tik laiko klausimas, kada jie imsis didžiųjų scenų. Džiaugiamės galėdami prisidėti ir stebėti jų svajonių išsipildymą iš arti“.
Ambicingiausias „Žemaitukų“ karjeros pasirodymas vyks 2025 metų vasario 21 dieną Kauno „Žalgirio“ arenoje.

Laisvė šviečia 2025. RADAROM
2025-02-23 17:30 (Europe/Moscow) | Lukiškių aikštė, Lukiškių aikštė, Vilnius, Lithuania
Išeikime už Ukrainą. Kaip tada, taip ir dabar! Tai ir mūsų karas. Tik fronto linija – už tūkstančių kilometrų.
Kaip ir kiekvienais metais, susitikime Vilniuje, Lukiškių aikštėje, kur su garsiausiais šalies atlikėjais tarsime: TEGU LAISVĖ ŠVIEČIA. RADAROM!
Vasario 23 d. 17.30 val. su vėliavomis, šeimomis ir vaikais, bičiuliais ir geriausiais draugais ateikite į Lukiškių aikštę Vilniuje, kur Jūsų laukia įspūdingas solidarumo su Ukraina koncertas “Laisvė šviečia 2025. RADAROM”.
P R O G R A M A17.30 – specialus Vido Bareikio pasirodymas18.00 – „Laisvė šviečia 2025. RADAROM“. Išskirtinius pasirodymus ruošia Monika Liu, grupė „ba.“, Kastytis Kerbedis, Gamka ir Vidas Bareikis, Raminta Naujanytė-Bjelle, Monika Pundziūtė, Džiugas Širvys ir Iglė, Ieva Narkutė, grupė „Abudu“, Baltos varnos, Jeronimas Milius, grupė „Voiceless“. Koncerte taip pat dalyvauja Rafailas Karpis, Ieva Barbora Juozapaitytė, berniukų ir jaunuolių choras „Ąžuoliukas“ (vad. Vytautas Miškinis), choras „Vilnius Voices“.Renginį ves Edmundas Jakilaitis ir Gerūta Griniūtė.
Renginys bus tiesiogiai transliuojamas per LRT ir LRT.lt Renginio metu bus renkamos lėšos labai reikalingiems dronams ir antidronams.
Trumpasis numeris 1890 – auka 5 EUR.Mokėjimas per Paypal: mes@stipruskartu.lt
Renginio mecenatas – Omnisend.Pagrindinis partneris – Draudimo bitės. Organizatoriai – Stiprūs kartu, Vilniaus miesto savivaldybė, Vertimedia, Vilniaus kultūros centras.
Nuoširdžiai dėkojame renginio partneriams: MexProTopazVideoprojektaiLukiškių kalėjimas 2.0CinemaAdsAsociacija “Latga”PromostarDamnGood

Koncertas „Trys laisvės spalvos“
2025-03-11 16:00 (Europe/Moscow) | Vilniaus rotušė, Didžioji g. 31, Vilnius, 01128, Lietuva
ŠVĘSKIME LIETUVOS NEPRIKLAUSOMYBĖS ATKŪRIMO 35-METĮ DRAUGE!
Skambės lietuvių kompozitorių ir liaudies dainos, užsienio klasikų kūriniai, žymiausių lietuvių poetų eilės.
Dalyvauja:
Berniukų ir jaunuolių choras „Ąžuoliukas“
Aleksandra Žvirblytė (fortepijonas)
Renginį veda aktorius Andrius Bialobžeskis
Švęskime laisvę kartu!

Žemės dienos koncertas 2025
2025-04-22 17:30 - 23:00 (Europe/Moscow) | Baltasis tiltas, Upės g. 6, Vilnius, 09309, Lithuania
Susirinkime pasidžiaugti mūsų visų namais ir padėkoti Motinai Žemei!
Balandžio 22-ąją dieną Vilniuje prie Balto tilto garsiausi Lietuvos atlikėjai, mokslininkai, visuomenininkai ir aktyvistai susiburs dėl vieno tikslo – skleisti aplinkosaugos žinutę ir pagerbti mūsų visų namus – Motiną Žemę.
Koncertu siekiame atkreipti dėmesį į Žemei aktualiausias temas – gyvybingumo išsaugojimą mūsų miškuose, vandenyse, dirvoje; klimato ir aplinkos švarą ir sveikatą; žmogaus ir gamtos ryšį bei kiekvieno mūsų rolę prisidedant tiesiogiai.
Scenoje savo įkvėpimu dalinsis ir nepakartojamą atmosferą kurs:
Free Finga
Migloko
Katarsis
Abudu
Superkoloritas
kamanių šilelis
Sisters On Wire
Kabloonak
Akli
Golden Parazyth
Angelou
Ba.
Solo Ansamblis
Strings of Earth
Mesijus
Choras „Ąžuoliukas“
Tarp atlikėjų pasirodymų mintimis apie gamtosaugos svarbą dalinsis – režisierius ir „Sengirės fondo“ bendraįkūrėjas Mindaugas Survila, botanikas, „Sengirės fondo“ bendraįkūrėjas dr. Mindaugas Lapelė, klimatologas dr. Justinas Kilpys, istorikas, archeologas dr. Vykintas Vaitkevičius, Aplinkosaugos koalicijos pirmininkė Lina Paškevičiūtė ir kiti.
Renginį ves Evaldas Jasaitis ir Laura Dragūnaitė.
Renginys NEMOKAMAS.
Renginį organizuoja: Gamtos bičiuliai, Žiauru, Sengirės fondas ir Vilnius – Europos žalioji sostinė 2025.
Renginio vizualų autorius: Daumantas Pipiras.
Į renginį maloniai kviečiame atvykti viešuoju transportu, dviračiu arba pėsčiomis. Renginio vietoje skatiname vengti vienkartinių indų ir po savęs palikti švarą ir tvarką

Tau, Mamyte
2025-05-04 12:00 (Europe/Moscow) | Lietuvos nacionalinė filharmonija, Aušros Vartų g. 5, Vilnius, 01304, Lietuva
Ar girdėjote kaip skamba žydintis pavasario sodas? Gal norite pasivaikščioti po seną parką ir paklausyti, kaip skleidžiasi pirmieji pavasariniai žiedai? O gal pasiilgote kvapnaus jazmino šlamesio ar tyliai alsuojančios rožės žiedo? Tikriausiai pamiršote, kaip smagu pasivaikščioti pavasarį Neries krantine ir paklausyti džiaugsmingo sprogstančių lazdynų pumpurų melodijos skambėjimo? Ateikite ir išgirskite daug nuostabių muzikinių istorijų, kurias papasakos Vilniaus „Ąžuoliuko“ muzikos mokyklos jaunieji dainininkai.
Koncerte skambės Vytauto Miškinio, Jono Tamulionio, Dalios Kairaitytės, Ingos Šeduikienės, Sauliaus Šiaučiulio, Broniaus Kutavičiaus ir kitų kompozitorių dainos.

Atlikėjai
ĄŽUOLIUKO muzikos mokyklos Mažylių, I, II ir III klasių berniukų chorai
Vadovės ir dirigentės: EDITA JAUNIŠKIENĖ, GITANA TRIMIRKAITĖ, EGLĖ ČIGRIEJŪTĖ-STROLIENĖ, EDITA NARMONTIENĖ, RENATA KUNCIENĖ
Koncertmeisterės: AGNĖ ENČIENĖ, LORETA KULIEŠIUVIENĖ, ELEZA ČIPLIENĖ
Meno vadovas VYTAUTAS MIŠKINIS
Dalyvauja: GINTARĖ VALIONYTĖ (fleita), KĘSTUTIS KUNCĖ (saksofonas), ONA ABARYTĖ-LIAŠKOVIENĖ (smuikas), VAIDOTĖ BENAITIENĖ (gitara), LORIJANA LAURINSKAITĖ (sopranas)
Koncertą veda Vilniaus LĖLĖS teatro aktoriai: Lijana Muštašvili, Deivis Sarapinas

Šveicarijos ir Lietuvos bendradarbiavimo Pilietinio įsitraukimo programos atidarymas
2025-05-06 16:00 - 21:00 (Europe/Moscow) | Lukiškių aikštė, Lukiškių aikštė, Vilnius, Lithuania
Centrinė projektų valdymo agentūra (CPVA), Šveicarijos ambasada ir Socialinės apsaugos ir darbo ministerija kviečia kartu šventiškai atidaryti Šveicarijos ir Lietuvos bendradarbiavimo programą „Pilietinis įsitraukimas“. Pasimatykime jau gegužės 6 d. Lukiškių aikštėje!
Gegužės 6 d.
16:00-21:00 val.
Lukiškių aikštėje, Vilniuje.
Kas jūsų laukia?
16:00 | Palapinių miestelis
Čia jus pasitiks Lietuvos Raudonasis Kryžius, „Gelbėkit vaikus“, Lietuvos skautija, „Šunys asistentai“ ir kitos nevyriausybinės organizacijos. Taip pat lauks įvairios pramogos vaikams ir paaugliams.
17:30 | Oficialus programos atidarymas
Oficialią renginio dalį pradėsime išskirtiniu muzikiniu pasirodymu, sveikinimo žodžiais ir diskusija „Pilietiškumas veiksme: savanorystės galia“
18:30 | Filmo „Suleimano istorija“ peržiūra
Tai jautrus pasakojimas apie imigrantą iš Gvinėjos, bandantį kurti naują gyvenimą Prancūzijoje. 2024 m. Kanuose šis filmas buvo apdovanotas „Ypatingojo žvilgsnio“ žiuri prizu. Ir taip…kaipgi be spragėsių!
20:00 | Petunijos ir grupės koncertas
Renginį vainikuos Petunija – išskirtinio balso atlikėja, kurios muzikoje susipina alternatyvioji popmuzika ir džiazas, klausytojus žavinti savo nuoširdumu, autentiškumu.
Svarbi informacija:

Būtina registracija iš anksto.
Renginys nemokamas ir atviras visiems.
Renginyje bus filmuojama ir fotografuojama. Užpildydami registracijos formą, sutinkate, kad jūsų atvaizdas būtų naudojamas renginio viešinimo tikslais. Informuojame jus, kad siekiant užtikrinti sklandų organizuojamo renginio administravimą, Centrinė projektų valdymo agentūra (CPVA) renka ir tvarko jūsų asmens duomenis (vardą, pavardę, elektroninio pašto adresą, tel. Nr.). Šie duomenys yra reikalingi tam, kad galėtume atsiųsti priminimą apie artėjantį renginį.

Įgyvendinant programą „Pilietinis įsitraukimas“, per ateinančius penkerius metus bus investuojama į siekius stiprinti pilietinę visuomenę įgalinant NVO, suteikiant galimybes jaunimo įsitraukimui, integruojant migrantus ir pabėgėlius į bendruomenės veiklą, taip pat skatinant savanorystę ir padedant kurti stipresnius tinklus, pasitikėjimą ir pilietinį dalyvavimą, taip prisidedant prie socialinės ir ekonominės gerovės.
Renginys organizuojamas Šveicarijos ir Lietuvos bendradarbiavimo programos „Pilietinis įsitraukimas” lėšomis. Programos operatorius – Centrinė projektų valdymo agentūra (CPVA), atsakinga už tinkamą programos įgyvendinimą ir atsiskaitymą donorams.
Kilus klausimų, prašome kreiptis:
Justina Daščioraitė, CPVA Komunikacijos skyriaus specialistė,
j.dascioraite@cpva.lt, +370 660 38770.
Švęskime pilietiškumą kartu!

Renginys nemokamas, tačiau reikalinga registracija.
Daugiau informacijos: https://cpva.lt/renginiai/sveicarijos-ir-lietuvos-bendradarbiavimo-pilietinio-isitraukimo-programos-atidarymas#registration

Benjamin Britten „War Requiem“
2025-05-08 20:00 (Europe/Moscow) | Rīgas Doms, Herdera laukums 6, Riga, Latvia
Benjaminas Brittenas kūrinį „War Requiem“ dedikavo Antrojo pasaulinio karo metu žuvusiems draugams ir norėjo juo išreikšti savo antikarinius įsitikinimus bei įspėti ateities kartas apie beprasmišką ir žiaurią kraujo praliejimo žalą. Renginys skirtas Antrojo pasaulinio karo pabaigos 80-osioms metinėms paminėti ir juo norima priminti visiems apie karo pavojų, kartu raginant visus išsaugoti taiką pasaulyje.

Šiame Britteno „Karo requiem“ atlikime dalyvauja 170 atlikėjų iš 6 šalių:
Solistai:
Inga Kalna (sopranas, Latvija/Vokietija)
Allanas Claytonas (tenoras, Jungtinė Karalystė)
Viktoras Rudas (baritonas, Ukraina/Vokietija)
Valstybinis akademinis choras „Latvija“;
Berniukų choras „Ąžuoliukas“ (Lietuva);
Latvijos nacionalinis simfoninis orkestras
Dirigentas Zbigniewas Graca (Lenkija).

Tėčio diena 2025
2025-06-01 12:00 (Europe/Moscow) | Vilniaus rotušės aikštė, Didžioji g. 31, Vilnius, Lietuva
Tėčio dienos koncertas – tai didžiausias Ąžuoliuko renginys, kasmet talpinantis daugiausiai Ąžuoliuko atlikėjų vienoje scenoje – nuo jauniausių pirmokų iki vyriausių Ąžuolų klubo vyrų. Tradicija tapusioje šventėje ne tik pasidžiaugsime mūsų visų tėčiais, bet ir paminėsime mūsų choro tėtį, įkūrėją Hermaną Perelšteiną.

PROGRAMA:
12 val.
Koncertas Vilniaus rotušės aikštėje (Didžioji g. 31, Vilnius)
Dainuoja
„Ąžuolų klubo“ vyrų choras
(meno vadovas ir dirigentas Povilas Gylys)
„Ąžuoliuko“ jaunučių choras
(vadovės Daiva Leipuvienė, Eglė Čigriejūtė Strolienė, Renata Kuncienė, Edita Narmontienė)
Berniukų ir jaunuolių choras „Ąžuoliukas“
(meno vadovas Vytautas Miškinis, chormeisteriai: Romas Skapas, Neringa Sidaugaitė, Gitana Trimirkaitė, Gabrielius Gaidamavičius, Gabrielė Jasiūnė.)
Dirigentai: Matas Kietis, Neringa Sidaugaitė, Gitana Trimirkaitė, Gabrielė Jasiūnė, Daiva Leipuvienė.
Koncertmeisteriai Rimvydas Mitkus, Loreta Kuliešiuvienė, Renata Milašiūtė-Drungilienė, Eleza Čiplienė.
Solistai: Žygimantas Jasiūnas, Evita Rudžionytė.
Vedėjai: Edita Jauniškienė ir Serafimas Glušajevas.
13:45 val.
Arsenalo g. 1, Vilnius
Choro „Ąžuoliukas“ įkūrėjo Hermano Perelšteino ir meno vadovo Vytauto Miškinio ąžuolų pagerbimas.
Įėjimas laisvas

XII Pasaulio lietuvių sporto žaidynių atidarymas
2025-07-03 18:00 (Europe/Moscow) | Palangos stadionas, Sporto g. 3, Palanga, 00131, Lithuania
XII pasaulio lietuvių sporto žaidynių Palangoje atidarymo ir uždarymo ceremonijos sieks sujungti iš užjūrių atvykusius pasaulio lietuvius. Liepos 3 d. atidarymo ceremonija bus skirta tautinei tapatybei ir bendrystei. Liepos 6-ąją, Valstybės (karaliaus Mindaugo karūnavimo) dieną, žaidynės bus uždaromos giedant tautišką giesmę ir skleidžiant žinutę apie stiprią, vieningą pasaulio lietuvių bendruomenę.
Šventinis atidarymas – nuo šv. Mišių ir eisenos iki koncerto
Atidarymo šventė liepos 3 d. 16 valandą prasidės XII pasaulio lietuvių sporto žaidynėms skirtomis šv. Mišiomis Palangos Švč. Mergelės Marijos Ėmimo į dangų bažnyčioje. Vėliau nuo Vytauto gatvės prasidėsianti ir orkestro lydima dalyvių eisena pasieks Palangos stadioną. Čia dalyvius sveikins Lietuvos Respublikos prezidentas Gitanas Nausėda, prisieks sportininkai ir teisėjai, vyks oficialus žaidynių atidarymas.
„Atidarymas – tai šventinės nuotaikos, bendrystės, sportinės dvasios sukūrimas, tai – startas. Renginys prieinamas visiems, kviečiame prisijungti ne tik žaidynių dalyvius ir tikimės, kad sutrauksime į Palangos stadioną iki 3 tūkstančių žmonių,“ – sako Nacionalinės sporto agentūros direktorius Mindaugas Špokas.
Iškilmingą atidarymo vakarą papuoš Gabrielės Vilkickytės ir „Ąžuoliuko“ choro koncertas. Atidarymo renginys iš Palangos stadiono nuo 18 val. bus tiesiogiai transliuojamas https://play.tv3.lt/.
Uždarymą vainikuos Tautiškos giesmės giedojimas
Liepos 6-ąją – ypatingą Lietuvai dieną – XII pasaulio lietuvių sporto žaidynių uždarymo dar stipriau užpildys bendrystės dvasia. 19.30 val. numatyta tiesioginės transliacijos vienoje žiūrimiausių šalies televizijų – TV3 – pradžia. Per transliaciją tarp Jūratės ir Kastyčio skvere įrengtos scenos ir Palangos tilto link einančios dalyvių eisenos bus nutiestas tiesioginis teletiltas. Scenoje išskirtinius muzikos pasirodymas dovanos Monika Liu, Giedrė Kilčiauskienė ir Rokas Yan, o 21 val. lietuvius iš viso pasaulio sujungs nuo Palangos tilto giedama Tautiška giesmė.
„Tradiciniame ir po visą pasaulį išplitusiame Liepos 6-osios himno giedojimo renginyje užtvirtinsime lietuvių bendrystę ir vienybę. Palangos tiltą papuoš ištiesta neįtikėtino ilgumo Lietuvos vėliava. Dirbame su režisierių ir prodiuserių komanda ir labai džiaugiamės, kad tiek atidarymo, tiek uždarymo renginiai bus tiesiogiai transliuojami ir Pasaulio lietuvių sporto žaidynių dvasią galės pajusti visi,“ – džiaugiasi Nacionalinės sporto agentūros direktorius Mindaugas Špokas.
XII pasaulio lietuvių sporto žaidynėse specialią programą dalyviams dovanos ir Palangos miestas. Liepos 4 d. 20 val. prie Birutės parko rožyno vyks Etnovakaras, o liepos 5 d. Jūratės ir Kastyčio skvere smagią nuotaiką kurs Popmuzikos vakaras. Be to, liepos 4–5 d. skvere esančiose scenoje numatytos ir dienos veiklos – bendros treniruotės ir pasirodymai, pokalbiai bei diskusijos. Meilės alėjos ir J. Basanavičiaus gatvės sankirtoje liepos 3–5 d. įsikurs paviljonų miestelis – jame vyks Užsienio reikalų, Ekonomikos ir Inovacijų ministerijos, VšĮ „Keliauk Lietuvoje“, Užimtumo tarnybos, Lietuvos kariuomenės prisistatymai.
Visa žaidynių programa ir naujausia informacija – www.sportozaidynes.lt.
